**ОТЧЕТ**

за дейността на НЧ “Напредък 1920“ с. Царев брод

за 2019г.

 Като местни духовни и културни центрове, народните читалища носят всички белези на доброволни граждански сдружения. Те са традиционен израз на обществена организация в България. Дълголетната им история и съвременното присъствие потвърждават уникалната възможност на тези институции, както за участие в гражданското общество, така и за осигуряване на всеобхватна база за културна дейност в цялата страна.

 Народните читалища са едни от първите места , където гражданите търсят и намират нужната им информация за културните им потребности, и благодарение на обстоятелството, че все още успяват да поддържат най-голямата мрежа от общодостъпни библиотеки в страната.

 Библиотеката към НЧ “Напредък 1920” с. Царев брод е една от най – големите в общината разполагаща с книжен фонд , който е 16456 библиотечни единици. През 2019 година Министерството на културата предостави възможност на всички читалищни библиотеки в страната да кандидатстват по проект **„**Българските библиотеки-съвременни центрове за четене и информираност”2019г. Читалищтето кандидаства и спечели проект на стойност 871.50 лв от МК.

 Читателите през изминалия период са 131 от различни възрасти и образование. Набавена литература през 2019г. – 86 библиотечни единици, от собствени средства 16 на стойност 110.39лв.,и от проекта 70бр. на стойност 871.50лв. Всяка година се прави абонамент към библиотеката, за който се стремим да бъде разнообразен и полезен на читателите, до колкото ни позволяват средствата, а те не са достатъчни.

 Изявите организирани и проведени от читалището са различни, но преди всичко са свързани с традиционни празници и обичаи от бита на народа ни. Към читалището работят четири самодейни състава - Танцов състав “Фолклорна жарава” с ръководител Анета Асенова, Клуб за народни хора „Луди млади” – начинаещи и напреднали с ръководител Галина Александрова, Лазарска група в която участват момичета от населеното място и Коледарска група. Репетициите на съставите са три пъти в седмицата от 18.30 часа.

 При проверка 16.10.2017г. от РЗИ гр. Шумен се забрани влизането на хора в читалищния салон, гримьорните и сцената, затова много от предвидените изяви и репетиции на съставите не се осъществиха. Докато се извърши ремонта на покрива репетициите се провеждаха в помещение дадено ни безвъзмездно от РПК с.Царев брод. В момента се извършва ремонт на читалищния салон и библиотеката надяваме се, че до месец май - юни 2020г. ще се довърши цялостния ремонт. Тук е мястото да благодарим на училищното настоятелство в лицето но господин Трифонов за голямата финансова подкрепа. Благодарение

на тях се смени дограмата и осветлението в читалището. При обществено обсъждане за финансовите средства на населеното място отпускани от Община Шумен се реши същите да се насочат за довършване ремонта на читалището, тъй като през 2020 година ще се чества сто години от основаване на читалището.

 Културните инициативи от местен характер организирани от читалището през 2019година са:

 1. Пресъздаване на обичая Бабинден и веселие

 2. Северняшки народни хора – беседа

 3. “Бодни пръчка пий вино” - танцов клуб „Луди млади”

 4. Беседа и витринен кът – “Апостола”

 5. “Бели и червени” – изработка и изложба мартеници

 6. Ден на самодееца – ТС “Фолклорна жарава” и Танцов клуб Луди млади”

 7. „Пробуждане с хоро”

 8. “Свободна България” – беседа и витринен кът

 9. “С обич най – голяма” осмомартенска вечер

 10. Изложба великденски яйца

 11. Гергьовска люлка – концерт на самодейните състави при читалището

 12. Лазаруване

 13. Участие на ТС „Фолклорна жарава” в патронен празник на училището

 14. Ден на детето – ТС „Фолклорна жарава”

 15. Витринен кът за деня на Ботев

 16. Съединението и Независимостта на България – беседа

 17. Празник на манастира сестри Бенедектинки с.Царев брод – участие на ТС “Фолклорна жарава”

 18.Участие на танцов клуб „Луди млади” в „Вечер на дарителите” организирана

 от ОУ „Св.св. Кирил и Методий” с. Царев брод

 Инициативите на читалището от местен характер са малко поради лошото състояние на сцената и ремонт на покрива на читалището и забраната от РЗИ гр. Шумен да се влиза в тези помещения.

Участие на самодейните състави в културните инициативи през 2019г. с общински, областен, национален и международен характер са:

1. ХІ Празник на фолклорното изкуство „Като жива вода” гр. Суворово – КНХ Луди млади – спец. Награда на общ. Суворово и трета награда за начинаещи
2. Международна среща на татарите в гр. Ветово, обл.Русе
3. ХХІІІ Старопланински събор гр. Велико Търново – сребърен медал за ТС „Фолклорна жарава”
4. V танцов фестивал „На извора хоро се вие” кв. Дивдядово, общ. Шумен – КНХ „Луди млади” напреднали и начинаещи
5. Цветна феерия с. Панайот Волов, общ. Шумен – ТС „Фолклорна жарава”
6. Фолклорен събор „Слънчова люлка” с. Стан, общ. Нови пазар – ТС „Фолклорна жарава”
7. ІХ Национален събор на читалищата Бяла 2019 –златен медал за КНХ „Луди млади” начинаещи
8. Международен фолклорен фестивал Шумла – ТС „Фолклорна жарава”, КНХ „Луди млади” напреднали и начинаещи
9. VІ фестивал на клубовете „Автентични ритми” гр. Нови пазар
10. Фолклорен фестивал „Дъга над морето” Лозенец, общ.Царево - КНХ „Луди млади” начинаещи
11. Участие в надиграване в Гранд МОЛ Варна - КНХ „Луди млади” -напреднали

 Взаимоотношенията читалище - детска градина са повече от много добри. Директорката и целия колектив винаги се отзовават на поканите ни за участие в различни изяви на читалището независимо къде са те.

 С основно училище “Св. Св. Кирил и Методий” с.Царев брод също съвместната ни дейност е много добра. Много от изявите се провеждат с тяхно съдействие.

 Читалището работи с всички институции намиращи се на територията на селото – кметство, пенсионерски клуб и с ръководствата на различните фирми.

 Благодарение на кметството и община Шумен има осигурено гориво и репетициите на съставите се провеждат в топла зала – за което изказваме благодарности.

 Читалището кандидатства по различни проекти през 2019 година, беше одобрен само един „Българските библиотеки-съвременни центрове за четене и информираност” 2019г. към Министерство на културата на стойност 871,50,00лв.

През 2019г.. сме получили 9490,00 лв. държавна субсидия от МК, за 1-на щатна бройка, която сума покрива основно трудовото възнаграждение и средствата за осигуровки от работодател на читалищния секретар за годината.

За 58 дка. земеделска земя сме получили от ППК”Зора” с.Царев брод наем в размер на 3480 лв.(по 60лв./дка), които средства се изразходват за текуща издръжка (ел. енергия, телефонни разходи, командировки, канцеларски материали и др.), за абонамент на вестници и списания, закупуване на литература, транспортни р-ди за изяви на съставите и др.

През 2019 година се извърши ремонт на покрива на читалищната сграда. Надяваме се през 2020 година да се извърши такъв и вътре в салона и библиотеката, който е непосилен за настоятелството без помощта на общински и държавни институции. Ще се мъчим да привлечем необходимите средства.

Сигурно ще съм пропуснал някои неща, има какво да се направи още за по добрата дейност на читалището, но за това ще очакваме и вашите предложения и инициативи.

 Читалищното настоятелство благодари на всички свои самодейци, че отделят от свободното си време и вземат участие в създадените състави и техните изяви.

 Благодари и на всички свои членове, които вземат участие в изявите на читалището, приготвянето на различни ястия и представят читалището навсякъде и печели награди.

**НАРОДНО ЧИТАЛИЩЕ “НАПРЕДЪК 1920” с.Царев брод**

9747 с. Царев брод, общ. Шумен, ул. “Хан Аспарух “ №1, тел. 05315/2110

**ГОДИШЕН ПЛАН**

**на НЧ “Напредък 1920” с. Царев брод за 2020 година**

**100 ГОДИНИ ЧИТАЛИЩНА ДЕЙНОСТ**

**ЯНУАРИ**

14. Бабинден – пресъздаване на обичая

**ФЕВРУАРИ**

 1. „Бодни пръчка пий вино”

 2. Апостола на свободата – витринен кът и беседа

 3. Изработка на мартеници

**МАРТ**

1. “Баба Марта “ – изложба мартеници
2. Ден на самодееца
3. “Трети март” –витринен кът
4. “За мама” – осмомартенска вечер

**АПРИЛ**

1. Писани яйца – изработка и изложба

 2. Лазаруване

 3. Цветница – Кумичкане

 4. Великденски концерт

 5. Международен ден на детската книга

**МАЙ**

1. Гергьовска люлка

2. Сто години читалищно и училищно дело –НЧ „Напредък 1920” и ОУ „Св.св.Кирил и Методий”

3. Участие на ТС „Фолклорна жарава” в Старопланински събор – Велико Търново

4. Етнофестивал – Хитрино

**ЮНИ**

1. Ден на детето – „Моето читалище в бъдещето” изложба на детски рисунки
2. Ботев – витринен кът
3. Среща на бивши и настоящи танцьори
4. Участия на съставите във фолклорни събори

**ЮЛИ**

1. Занимания с децата от селото съвместно с манастира
2. Участия на съставите в събори и фестивали

**АВГУСТ**

1. Занимания с децата от селото
2. Участия на съставите в фолклорни събори и фестивали

**СЕПТЕМВРИ**

1. Съединението на България – витринен кът
2. Участие на самодейци в празника на манастира с.Царев брод
3. Среща на бивши и настоящи настоятели и работещи в читалището
4. Независимостта – беседа

**ОКТОМВРИ**

1. Ден на пенсионера – съвместно с клуба на пенсионера

с.Царев брод

 2. Откриване на творческия сезон

 3. Ден на селото – концерт

 4. За децата – куклен театър

 5. Участие на КНХ „Луди млади„ във Фестивал на клубовете за народни хора „Автентични ритми” гр. Нови пазар

**НОЕМВРИ**

1. Народните будители
2. Ден на християнското семейство- среща с многодетни майки
3. Среща на клубове за народни хора

**ДЕКЕМВРИ**

1. Юбилеен концерт – сто години читалище
2. Коледуване
3. Новогодишна вечер

Участие на съставите в изяви на други читалища в областта

Репетиции на ТС „Фолклорна жарава” понеделник и четвъртък от 18.30ч.

Репетиции на клуб за народни хора „Луди млади” вторник от 18.00ч.- начинаещи и от 19.00ч напреднали

Календарния план за 2020 година търпи промени и допълнения.

**Инж. Стефан Живков**

*Председател на НЧ “ Напредък 1920”*

*С. Царев брод, общ. Шумен*